open-index/open-wikipedia-markdown huggingface dataset:
Løsing

**Løsing** eller **løysing** (av norr. *los* = «(opp)løsing»; jfr «løs») var i vikingtiden og middelalderen betegnelse på en frigitt trell.

Når en trell ble løst fri, ble halsringen fjernet, derav ordet «frihals», som i kristen terminologi ble til ordet «frelse». Vedkommende skulle feire med et frelsesøl. Herren kunne frigi trellene når som helst, i et testament, eller la dem kjøpe sin egen frihet. I biskop Absalons testament fra 1201 hører vi at han satte trellene sine fri: «*Eskil badesvein skjenket han friheten. Likeså de kvinnene som Niels staller har tatt inn fra frihet til [[trelldom]], skal, hvor de enn finnes, skjenkes friheten sammen med sine barn. Den kvinnen som ble tatt inn fra Bjäre [[herred]] i [[Skåne]], ga han friheten tilbake tillike med hennes barn.*»

Straks en trell ble frigitt, var han en «løysing» – et mellomledd mellom slaver og frie menn. Som løysing var han og hans barn like fullt nokså avhengige av sin tidligere eier. Avhengighetsforholdet ble kalt «tyrmsel» (norrønt: *þyrmsl*). Blant annet fikk de ikke vende seg mot sin tidligere herre på noe vis; i så fall mistet de sin frihet og sin eiendom. Hvis en løysing ikke hadde noen etterkommere, ville hans tidligere herre arve hans land og eiendom: «*Torbrandssønerne...meinte at det var deira eigedom alt det som løysingen deira hadde ått; men Ulvar sa han hadde rett til å taka arven etter bror sin.*»

Løysingens sønner var også bundet av slik lojalitet, og først løysingens sønnesønn var fullt ut fri mann. Klarte en løysing ikke sine forpliktelser, skulle man grave en grav på kirkegården og sette ham og hans kone i den. Den tidligere eieren skulle ta opp igjen den lengstlevende og fø ham eller henne siden. 

Som løysing hadde man rett til å tåle mannebot for noen typer forseelser, i stedet for fysisk straff. For en mindre forseelse var manneboten  på 1100-tallet 3/4 mark eller tilsvarende 80,37 gram sølv.

I den eldste Vestgøtaloven fra rundt 1200 i Sverige finnes en liste over bøter for manndrap, der bot for drap på løysinger rangerer som drap på nordmenn eller dansker:
*For drap på en ættbåren fra Vestgøtaland bøtes 936 ørtug.
*For drap på en ættleden (dvs. adoptert) bøtes 792 ørtug.
*For drap på en annen svenske bøtes 752 ørtug.
*For drap på en danske eller nordmann bøtes 144 ørtug.
*For drap på en løysing bøtes omtrent det samme.

## Referanser
Greåker videregående skole

**Greåker videregående skole** er en videregående skole i Greåker, Sarpsborg. Den ble reist i 1978 og utvidet på 1990-tallet. I desember 2024 vedtok fylkestinget i Østfold å legge ned Greåker videregående skole og Borg videregående skole. 

Skolen har rundt 1500 elever og 200 ansatte, per 2023

## Historie
Greåker videregående skole åpnet i 1978 som Østfolds første kombinerte videregående skole, planlagt for å samle ulike studieretninger under samme tak. Skolen ble lagt til Opstad i daværende Tune kommune og var opprinnelig dimensjonert for rundt 500 elever og 35 lærere.

Utdanningstilbudet omfattet allmenne fag, håndverks- og industrifag som snekker-, tømrer- og murerfag, maskin- og mekanikerfag, samt handels- og kontorfag, musikk og husstell.

Skolen har siden blitt utvidet flere ganger, blant annet i forbindelse med Reform 94 og i perioden 2013–2014. Per 2025 har skolen rundt 1150 elever og ca. 200 ansatte. Utdanningsprogrammene omfatter bygg- og anleggsteknikk, helse- og oppvekstfag, studiespesialisering (inkludert sciencelinje), musikk, dans og drama, påbygg til yrkesfag og et tilbud for blinde og svaksynte.

Etter fylkeskommunens plan vil skolen bli lagt ned tidligst ved skoleåret 2029/2030

## Studieprogram
;Bygg- og anleggsteknikk
*Betongfaget
*Murerfaget
*Stillasbyggingsfaget
*Tømrerfaget

;Helse- og oppvekstfag
*Barn og ungdom
*Helseservicefag
*Helsefagarbeider

;Tekniske og allmenne fag

;Musikk, dans og drama
*Musikk

;Studiespesialisering
* Realfag
* Språkfag, samfunnsfag og økonomi
* Kombinasjon mellom begge områdene

;Studiespesiaalisering Sciencelinja 
* Realfag (Matematikk, fysikk, kjemi, biologi og TOF)
* Entreprenørskap og bedriftsutvikling
* Internasjonal engelsk

## Referanser
Løsingssønn

**Løsingssønn** eller **løysingssønn** var sønn av en frigitt trell (løysing); altså første generasjon fri mann.

Som løsingssønn hadde man rett til å tåle mannebot for noen typer forseelser, i stedet for fysisk straff. For en mindre forseelse var manneboten 1 mark eller tilsvarende 107,16 gram sølv på 1100-tallet.

## Referanser
Reksthegn

**Reksthegn** eller **rekstegn**, i Frostatingsloven nevnt i oppregningen av «bønder», gruppen av frie menn mellom løysing og hauld, og inndelt i «haulder», «årbårne menn»(dvs. av gammel fri ætt) og «reksthegn» (sistnevnte har usikker betydning). 

Gulatingsloven har bare «hauld» og «leilending» som frie bønder; og Eidsivatingslovens og Borgartingslovens kristenretter nevner bare «hauld».

I det angelsaksiske England var *þegn*/thegn eller *thane* betegnelse på høyættede personer i kretsen rundt konge eller stormann, med viktige oppgaver i lokaladministrasjon og rettsvesen. Hvis en mann var så velstående at han hadde en eiendom «*med [[kirke]] og [[kjøkken]], et klokkehus og forsterket port, et sete og en spesifisert rolle i kongens hall,*» da hadde han rettigheter som thegn. 

I England er ordet kjent fra håndskrifter, i Sverige fra runesteiner, ofte i uttrykket *miǫk góðan þiagn*, en «svært god tegn», som det står på Velandastenen (Trollhättan kommune), funnet i 1912 med inskripsjon fra rundt år 1000. I Sverige ble ordet også brukt som personnavn, tolket både som «fri bonde», «hauld», men også «kriger», «hirdmann». Det gjenfinnes i svenske stedsnavn som Tegnaby og tilsvarende. 

I norrøn lov snakkes om *þegnsgildi* («undersåtts-betaling») som navn på boten kongen krevde inn som straff for drap. Gulatingsloven fastslo at om «karmann slår kvinne» eller «kvinne slår karmann», skulle det bøtes 1,5 mark sølv til kongen, i tillegg til boten til den som ble slått. Men om kvinner slåss, skulle ingen ha bot, «uten de selv». Kvinner hørte ikke til i thegn-kategorien; de var ikke kongens undersåtter slik menn var. 

## Referanser
Den internasjonale føderasjonen av filmarkiv

**Den internasjonale føderasjonen av filmarkiv** (**FIAF**) (eng. *The International Federation of Film Archives*, fr. *Fédération Internationale des Archives du Film*) er en sammenslutning av filmarkiver over hele verden.

Organisasjonen ble stiftet i 1938 i Paris, for å bringe sammen virksomheter fra hele verden som jobber med å bevare film som audiovisuell kulturarv og historisk dokumentasjon. Fra en sped start med fire medlemmer har organisasjonen i dag over 150 medlemmer i 78 land.

## Norge
I Norge er Norsk filminstitutt og Nasjonalbiblioteket medlemmer i FIAF.
## Eksterne lenker
*
Årbåren

**Årbåren** var en fri mann fjerde generasjon eller mer. Som årbåren hadde man rett til å tåle mannebot for noen typer forseelser, i stedet for fysisk straff. For en mindre forseelse var manneboten 2 mark eller tilsvarende 214,32 gram sølv på 1100-tallet.

## Referanser


## Eksterne lenker
* Store Norske Leksikon - årboren mann
Brent Spiner

**Brent Jay Spiner** (født 1949) er en amerikansk skuespiller som er mest kjent for sin rolle som androiden Data i TV– og filmserien *[[Star Trek: The Next Generation]].* Han hadde dessuten rollen som Datas forfader i sesong 4 av serien *[[Star Trek: Enterprise]]*. Spiner hadde også en liten rolle som hippieforsker i Area 51 i katastrofefilmen *[[Independence Day]]*.

En mindre kjent side ved Spiner er hans musikalske talent. Et eksempel på dette er albumet *Ol' Yellow Eyes is Back*, hvor tittelen er en parodi på Frank Sinatras kallenavn *Blue Eyes* og sikter til Spiners rollefigur Lt. Data, som har gule øyne. I senere tid har han også deltatt i andre sammenhenger, deriblant science fiction-serien *[[Threshold]]*. Han har også vært med i en episode av TV–serien *[[Venner for livet]]*.

Spiner bor i Los Angeles sammen med skuespilleren Loree McBride, men det er usikkert om de er gifte eller om de bare er samboere. De fikk forøvrig en sønn med navn Jackson Spiner i 2002.

## Priser og nominasjoner
**Saturn Award** (Academy of Science Fiction, Fantasy & Horror Films, USA)
* 1997 – **Vinner** – Best Supporting Actor – *[[Star Trek: First Contact]]*
* 1997 – Nominert – Best Supporting Actor – *[[Independence Day]]*

**Satellite Awards**
* 2000 – Nominert – Best Performance by an Actor in a Miniseries or a Motion Picture Made for Television – *Introducing Dorothy Dandridge*

## Filmografi i utvalg
**Skuespiller**
* 2007: *[[Superhero Movie]]*, film
* 2005&ndash;2006: *[[Threshold (TV-serie)|Threshold]]* (TV–serie)
* 2004&ndash;2005: *[[Star Trek: Enterprise]]* (TV–serie)
* 2004: *[[Venner for livet]]*, episoden *The One with Princess Consuela* (gjesterolle i TV–serie)
* 2004: *[[The Aviator]]* (i rollen som Robert E. Gross)
* 2002: *[[Star Trek: Nemesis]]*, film 
* 2000: *[[Dude, Where's My Car?]]* (cameoopptreden)
* 1998: *[[Star Trek: Insurrection]]*, film
* 1996: *[[Star Trek: First Contact]]*, film
* 1996: *[[Independence Day]]*, film
* 1994: *[[Star Trek: Generations]]*, film
* 1987&ndash;1994: *[[Star Trek: The Next Generation]]* (TV-serie)

**Manusforfatter**
* 2002: Star Trek: Nemesis

## Referanser


## Eksterne lenker
* 
*
Sportsklubben Jarl

**Sportsklubben Jarl** (stiftet 29. oktober 1918) er en fotballklubb fra Hillevåg i Stavanger. A-laget spiller i 5. divisjon og spiller sine hjemmekamper på Jarlabanen som ble tatt i bruk i 1936.

## Historikk
Klubben vant 5. divisjon i 2007. Klubben kvalifiserte seg for 4. divisjon ved å slå Orre 5–3 sammenlagt. Jarl rykket i 2016 ned til 5. divisjon. Nedenfor er ferdigspilt tabell for 2019.

## Eksterne lenker
*
Massakren ved Jokela skole

**Massakren ved Jokela skole** var en skolemassakre på skolen Jokela videregående skole (*Jokelan koulukeskus*) i Tusby i Finland 7. november 2007. 

Åtte personer ble drept og flere skadet. Skolens kvinnelige rektor var blant de døde. Ytterligere tre skal ha fått skader av skuddløsningen og et ukjent antall av knust glass. 

Gjerningsmannen var den 18 år gamle eleven Pekka-Eric Auvinen, som skjøt mot elever og lærere med en halvautomatisk pistol av typen SIG Mosquito i kaliber .22, og til slutt skjøt seg selv. Han ble innlagt på sykehus med kritiske skader og døde senere på kvelden.

Han lastet opp en video av seg selv på YouTube før massakren. Under brukernavnene «sturmgeist89» og «naturalselector89», som ble sperret kort tid etter hendelsen, skrev han at han trodde på naturlig utvalg, samt at menneskeheten var verdiløs. Han hadde lagt ut flere videoklipp av seg selv i ferd med å øve seg i å skyte med pistol. Han skal ha vært en einstøing som så opp til Josef Stalin og Adolf Hitler, og ønsket å bosette seg i Nord-Korea. 

I Finland er det å eie våpen ganske utbredt.

I en etasje i skolen fant man brennbar væske. Derfor spekuleres det i om Auvinen hadde tenkt å sette fyr på skolen før han skulle ta sitt eget liv.

Under ransakingen av boligen til gjerningsmannen fant politiet ut at han hadde fortalt om at han hadde tenkt å begå selvmord. 

En skyteepisode fant også sted på en skole i Raumo i Finland i 1989, der to personer døde. 

Mindre enn ett år senere, i september 2008, inntraff en lignende massakre ved en yrkesskole i Kauhajoki.

## Referanser
Mauna Kea

**Mauna Kea** ( moh.) er en vulkan på Big Island i Hawaii, og det høyeste fjellet i den amerikanske delstaten. Vulkanen er av typen skjoldvulkan. Om man regner høyden fra foten av fjellet, altså fra havbunnen, blir Mauna Kea ansett som det høyeste fjell på jorden, med  meter. 

Fjellet befinner seg på øya Hawaii, og navnet betyr «hvitt fjell», en referanse til at toppen er dekket av snø om vinteren. Fjellet er en inaktiv skjoldvulkan. 

I fortiden drev hawaierne gruvedrift på fjellet. I dag er det et astronomisk observatorium der, og det finnes bilvei helt til toppen. Skisport finnes også i området.

## Referanser
Edelweiss

**Edelweiss** (*Leontopodium alpinum*), en av de mest kjente europeiske fjellblomster, tilhører kurvplantefamilien. Navnet kommer fra tysk *edel* («edel, nobel») og *weiß* («hvit»). Vitenskapsnavnet, *Leontopodium* betyr «løvens pote» og kommer av de greske ordene *leon* («løve») og *podion* (forkortelse av *pous*, «fot»).

Blomstrende edelweisstengler kan bli mellom 3 og 20 cm lange. Bladene kan synes ullaktige fordi de er dekket av hvite hår. Blomstene er filt- og ullaktige med hvite hår, med karakteristiske blomster som består av fem – seks små gule blomsterhuder (5 mm) omgitt av kronblader i stjerneform. 

Den vokser ikke vilt i Norge annet enn på Hovedøya i Oslofjorden, men finnes som prydplante i en del hager. 

Planten blomstrer normalt mellom juli og september måned. Den er ikke giftig, og har tradisjonelt blitt brukt i folkemedisin som en kur mot underlivs- og åndedrettssykdommer.

Edelweiss er en truet art i mange land, inkludert Bulgaria, Kroatia, Sveits, Italia, Tyskland, Spania (Ordesa National Park), Slovakia (Tatra National Park), Slovenia (siden 1898), Østerrike (siden 1886) og Romania (siden 1933).

Den gror vanligvis på utilgjengelige steder, noe som er grunnen til at den i Slovenia er assosiert med fjellklatring. Dens hvite farge er i Sveits oppfattet som et symbol på renhet og nettopp på grunn av dens skjønnhet, fortjener den sitt rumenske navn *florarea reginei* (dronningens blomst). Blomsten er uoffisielt Sveits' nasjonalblomst. Blomsten er også brukt som kjennemerke for de tyske «bergsoldatene», såkalte *[[Gebirgsjäger]]*. Blomsten hylles også i den populære sangen «Edelweiss» i Rodgers og Hammersteins musikal *[[The Sound of Music]]* fra 1959.

Edelweiss forekommer også i Polen i Tatrafjell. Dens polske navn er szarotka alpejska. Motiver med edelweis er mye brukt på folkedrakter, broderier, bruksgjenstander av tre og dekorasjoner av hus fra Tatra området. Edelweiss er fredet i Polen. Et gammelt eventyr forteller at en edelweiss prøvde å klatre til isbreen for å holde den med selskap, men at den holdt på å fryse ihjel. En gjeter ville redde blomsten og kastet derfor ull fra en sau på den. Det er den folkelige forklaringen på hvorfor planten er dekket av hår.

## Eksterne lenker
*
Staller

**Staller** eller **stallare** (gno *stallari*, av lat. *stabularius*, stallmester) var i middelalderen en embetsmann i hirden hos de nordiske kongene. Stallaren var leder for hirden og førte ordet for kongen på tinget.  Han var kongens stallmester og personlige livvakt. Som regel ble stallere rekruttert blant hersene. Stallerne var derfor gjerne høyt betrodde menn.

Stallaren blir omtalt først på Olav Tryggvasons tid, altså på slutten av 900-tallet. Stallaren var kongens rådgiver og hirdens talsmann overfor kongen.

Som staller hadde man på 1100-tallet rett til å tåle mannebot for noen typer forseelser, i stedet for fysisk straff. For en mindre forseelse var manneboten 6-24 mark, avhengig av sosial status forøvrig.

Fra høymiddelalderen ble stallaren en del av kongens riksråd. Fra og med 1300-tallet nevnes ikke embetet stallar lenger i kildene.

## Se også
* Hirdskrå

## Referanser


## Litteratur
* Jon Vidar Sigurdsson, *Norsk historie 800-1300*. Det norske samlaget, Oslo 1999

## Eksterne lenker
* Stallare hos Store norske leksikon
Stadion Evžena Rošického

**Stadion Evžena Rošického** er et idrettsstadion i Praha i Tsjekkia. Stadionet ble åpnet i 1935 og blir i dag brukt mest til fotballkamper. For tiden er Evžena Rošického hjemmebane for fotballklubben Bohemians (Střížkov) Praha. Stadionet var midlertidig hjemmebane for SK Slavia Praha fra august 2000 til mai 2008, da deres nye stadionanlegg Eden Arena stod klart. Evžena Rošického har en total tilskuerkapasitet på 19 336 tilskuere og ligger i nærheten av den mye større Strahov stadion, som er regnet som den nest største i verden. Høsten 2007 ble det spilt Mesterligakamper der som følge av Slavia Prahas deltagelse i turneringen. Stadionet er oppkalt etter anti-nazisten Evžena Rošického, som ble henrettet der av nazistene i 1942.

## Eksterne lenker
*
Hauld

**Hauld** (norrønt *hauldr, hǫldr*) var den som stod høyest i høymiddelalderens bondesamfunn. I østnorske lovtekster fra 1100-tallet betyr ordet «fri mann» eller «bonde» i sin alminnelighet. Men på Vestlandet og nordpå var haulden en odelsbonde. I landslovenes tid utgjorde hauldene en høyere, neppe særlig tallrik gruppe av odelsbønder.

Grunnbetydning av «hauld» var «odelsbonde», men må etter hvert ha dreid seg om en fåtallig gruppe, ettersom Frostatingsloven tar høyde for at det i et helt trøndersk fylke ikke nødvendigvis fantes en eneste hauld. Lendmenn hadde hauldsrett, og stod i rang mellom jarler og bønder, noe som tyder på at hauldene kom til å utgjøre lendmannsættene, og var det sjiktet som sendte sine sønner til hirdtjeneste.

Landsloven gjorde skillet mellom «hauld» og «bonde» gjeldende for hele landet, og tyder på at ordningen med leilendinger var blitt vanlig, også østpå. En «bonde» var nå en som stod mellom haulden og løysingen.

Over haulden rangerte i høymiddelalderen bare menn med de høyeste verdigheter i hird og kirke: lendmann, jarl, hertug, abbed, biskop og erkebiskop. Mellom hauld og trelleætlinger stod i Gulatingsloven og Frostatingsloven fullfrie menn uten odelsbondestatus, slik som leilendinger. Gulatingsloven kaller dem «bønder» med halv hauldsrett, trolig den gruppen Frostatingsloven kaller «årbårne menn» med 2/3 hauldsrett. En «årbåren mann» hadde 4 generasjoner med frimenn bak seg. Frostatingsloven omtaler «rekstegn» med halv hauldsrett, et omdiskutert begrep, kanskje mindre bofaste menn.

Holderness i East Riding of Yorkshire har trolig navn etter en hauld som var bosatt der.

Høyere status som fri mann fikk man bare dersom man var herse eller ble adlet. Som hauld hadde man på 1100-tallet rett til å tåle mannebot for noen typer forseelser, i stedet for fysisk straff. For en mindre forseelse var manneboten 6 mark eller tilsvarende 643,14 gram sølv på 1100-tallet.

## Referanser
Edelweiss (andre betydninger)

**Edelweiss** er et ord som er brukt i mange forskjellige sammenhenger:

*Edelweiss er en europeisk fjellblomst
*Javanesisk edelweiss er en plante som vokser i Indonesias fjell.
*Edelweiss (sang), fra *[[The Sound of Music]]*.
Estadio Ramón Sánchez Pizjuán

**Estadio Ramón Sánchez Pizjuán** er et fotballstadion i Sevilla i Spania. Stadionet er hjemmebanen til Sevilla FC og var vertskap for finalen i Serievinnercupen i 1986 mellom Steaua București og FC Barcelona samt semifinalen mellom  og  under VM i fotball 1982.

Estadio Ramón Sánchez Pizjuán hevdes å være «et fort» for , som aldri har tapt en fotballkamp mot en internasjonal motstander på dette stadionet. Også Sevilla FC har kun tapt én gang her, mot nederlandske AZ Alkmaar under gruppespillet i UEFA-cupen 2006/07.

Ramón Sánchez Pizjuán har et tilskuerantall på 45 500 og ble åpnet den 7. september 1958 som erstatning for Estadio Nervion. Stadionet har kallenavnet *«La Bombonera»* (mest brukt for å referere til Estadio Alberto J. Armando, som er hjemmebanen til Boca Juniors) eller *«La Bombonera de Nervión»* som hentyder til nabolaget Nervion hvor Estadio Ramón Sánchez Pizjuán er lokalisert.

## Eksterne lenker
* 
*  Stadionanleggets offisielle sider
Linje (mål)

**Linje** (av latin *linum* via *linea*) er et urgammelt lengdemål som kan ha oppstått i oldtidens Egypt, men som trolig har kommet til Skandinavia via Romerriket og Tyskland. Man kan tenke seg en opprinnelse som et tverrmål av en strek gjort med et spisst våpen, kanskje et sverd, en spydspiss eller lignende. Som sådan inngikk linjen i romersk inndeling med romertall(III) (se forklaring under gamle romerske lengdemål) og utgjorde 1/12 uncia (romersk tomme).

Det er uklart om linjen ble inndelt som tideler eller tolvdeler til å begynnemed i Skandinavia, men siden tidelingsprinsippet er kjent fra alen (ca. 47,4&nbsp;cm) omkring år 900 kan det være grunnlag til å tro at dette også gjaldt andre lengdemål på den tiden. I såfall utgjorde en linje 2,37&nbsp;mm og var lik 1/200 alen (såkalte tommelalen) eller 1/10 tomme. Målet kan ha blitt videre inndelt som 10 skrupler(IV) á 0,237&nbsp;mm.

Dersom linjen ble inndelt etter tolvdelingsprinsippet må i såfall stikken (ca. 55,3 cm) ha utgjort grunnlaget til å begynne med. En linje utgjorde i såfall 1/240 stikke eller 1/12 tomme omkring  år 1100, tilsvarende ca. 2,304&nbsp;mm (senere økende). Linjen ble videre inndelt som 12 skrupler(IV) á 0,2304&nbsp;mm. Da fotsystemet ble innført utgjorde en linje 1/144 fot eller tilsvarende 2,1806&nbsp;mm. Da foten ble justert til 31,375&nbsp;cm i 1824 (Norge) ble en linje lik 2,1788&nbsp;mm, i praksis opphøyd til 2,18&nbsp;mm.

På Island var en linje (*lina*) 2,18&nbsp;mm, i Sverige (stavet *linie* før 1906, senere kalt *verkslinje*) 2,062&nbsp;mm (1665–1878)).

Linjen har altså variert i lengde gjennom tiden, i henhold til alen og fot i Skandinavia.

## Forskjellige verdier av linje

## Se også
* Norske måleenheter
* Gamle romerske lengdemål
* Gamle nordiske lengdemål
Skruppel (mål)

**Skrupel** eller **skruppel** (av latin *scrupulus* = liten spiss stein) er et urgammelt lengdemål som kan ha oppstått i oldtidens Egypt, men som trolig har kommet til Skandinavia via Romerriket og Tyskland. Som sådan inngikk skrupel i romersk inndeling med romertall(IV) (se forklaring under alen) og utgjorde ca. 0,171 mm. En skrupel utgjorde 1/12 linje og var i tidlig norrøn tid (omkring år 900) ca. 0,165 mm lang. Så lenge den var i bruk fulgte skruplen tommens utvikling og varierte altså i lengde gjennom tidene. Man har antatt at en skrupel kan ha sammenheng med en hårsbredd, men forholdet er ukjent.

Skrupel ble senere også tatt i bruk som vektmål, både innen utmynting av penger og som medisinalmåleenhet. Som medisinal vektenhet tilsvarte en skrupel i Danmark-Norge 1/3 drakme eller 20 gran – ca. 1,242 gram.

## Tabell over gamle norske enheter for lengde

## Se også
* Norske måleenheter
* Gamle romerske lengdemål

## Referanser
Kollektivtransport i Oslo

Oversikt over jernbane, t-banelinjer, forstadsbaner og trikkelinjer for persontransport i Oslo-området:

## Jernbane

Jernbanenettet og stasjonene er eid av Bane NOR. Vy har åtte lokaltogruter i regionen, og betjener alle stasjoner med et rutetilbud.

## T-baner (metro) og forstadsbaner
Skinnegående bytransport med egen trasé.

## Trikkelinjer
Deler trasé med andre kjøretøy enn sporvogner.

## Ferjestrekninger

* Oslo-Kiel; MS «Color Fantasy» og MS «Color Magic»
* Oslo–København; MS «Nordic Crown» og MS «Nordic Pearl»
* Oslo–Nesodden; MS «Dronningen», MS «Kongen» og MS «Prinsen», også kalt Nesoddbåten.
Smiodden skole

**Smiodden skole** er en ren ungdomsskole som ligger i delområdet Kvernevik i bydelen Madla i Stavanger. Skolen har høsten 2023 rundt 230 elever; noenlunde jevnt fordelt på de tre trinnene. De fleste klassene har rundt 25 elever. Smiodden skole har rundt 30 ansatte, hvorav 20 er lærere, mens Terje Moen Rønning er rektor.

## Fundament
Skolen består av to bygg. "Gamlebygget" stod ferdig høsten 1983. Mens "Nybygget" Sto ferdig høsten 2001.

Smiodden skole er en skole der tradisjoner og nytenking utfordrer hverandre gjensidig, og der dette samspillet gir et godt grunnlag for elevenes læringsutbytte. De vil at deres elever skal gis de beste muligheter for vekst og utvikling, og de har etter endt skolegang går videre i livet med solid faglig ballast ut fra egne evner og forutsetninger, og med tro på seg selv og andre som positive og verdifulle samfunnsborgere.

Skolen bygger sin virksomhet på opplæringsloven, kunnskapsløftet og Stavanger kommunes plan «God, bedre, best!». De har utarbeidet en handlingsplan for perioden 2007-2010 med visjon, verdigrunnlag og fokusområder.

## Verdigrunnlag
Skolens virke skal være forankret i verdier. Tydelig verdistyring reduserer nødvendigheten av ren regelstyring. Foresatte, elever, lærere og ledelse skal erfare ar skolefellesskapet byr på verdier det er verdt å leve etter og kjempe for. Åpenhet, omsorg, lojalitet og deltakelse er verdier som skal kjennetegne Smiodden skole.

## MOT-skole
Smiodden er en MOT-skole hvor skolen deltar i programmene «Robust ungdom 12-16» og «Skolen som samfunnsbygger». Gjennom MOT styrker vi ytterligere arbeidet med å gi hver enkelt elev positiv oppmerksomhet. MOT hjelper skolen dessuten med å systematisere det holdningsskapende arbeidet både for ansatte og elever, og gir skolen verdifulle redskaper og perspektiver i møte med den enkelte elev.
Masthuggskirken

**Masthuggskirken**, er en kirkebygning i Göteborg, Sverige.

Kirken ble tegnet av Sigfrid Ericson i nasjonalromantisk stil, og byggmester var Ivar Burman. I 1910 ble tegningene klare og konstruksjonen begynte i 1911. Den ble innviet 11. oktober 1914 av biskop Edvard Herman Rodhe. Men allerede 2. august hadde kirken blitt brukt, da kirkeklokkene ringte for å varsle om allmenn mobilisering.

## Referanser
Malice in Wonderland

**Malice in Wonderland** kan referere til:

* **[[Malice in Wonderland (band)]]**, norsk band fra Bergen.
* **[[Malice in Wonderland (album)]]**, album av Nazareth.
* **[[Malice in Wonderland (1985)]]**, film.
Klaatu

**Klaatu** er en musikkgruppe fra Canada, som spiller progressiv rock/pop. Klaatu ble opprettet i 1973 av duoen John Woloschuk og Dee Long. Etter kort tid ble trommeslager Terry Draper også innlemmet i bandet. Navnet Klaatu ble tatt fra romvesenet med samme navn, i filmen *[[The Day the Earth Stood Still]]* fra 1959. Klaatu er kanskje mest kjent for at det etter deres første album, *3:47 EST*, verserte rykter om at bandet var The Beatles i forkledning. Dette hadde rot i det særs «Beatlesque»-lydbildet, spesielt i sangen «Sub-Rosa Subway». Klaatu gav ut sitt siste studioalbum, *Magentalane*, i 1981. Gruppen ble offisielt oppløst i august 1982.

## Diskografi
# *Klaatu*, aka *3:47 EST* (1976)
# *Hope* (1977)
# *Sir Army Suit* (1978)
# *Endangered Species* (1980)
# *Magentalane* (1981)
# *Klaasic Klaatu* (1982)
# *Klaatu Sampler* (1982)
# *Peaks* (1993)
# *Sun Set* (2005)
# *Raarities* (2005)

## Eksterne lenker
*
Göta älvbron

**Göta älvbron** var en bru over Göta älv i Göteborg, Sverige. Brua forband øya Hisingen med fastlandet. Det var en klaffebru som var 950 meter lang og 12,5 meter seilfri høyde som var trafikkert av motorkjøretøy, trikk, sykler og fotgjengere.

Brua ble bygd av tyskere og ble innviet i 1939. Før 1966 var dette den eneste faste forbindelsen mellom Hisingen og fastlandet sør for Jordfallsbron.

I 2013 hadde brua en årsdøgntrafikk på 20100 kjøretøy.

All trafikk ble overført til den nye Hisingsbron sommeren 2021. Den ble revet i 2021 og 2022.

## Se også
*Liste over broer i Sverige

## Referanser
Kai Sibbern

**Kai William Carsten Sibbern** (født 1947) er en norsk jurist, journalist og programleder som var ansatt i NRK i 36 år.

Sibbern avla juridisk embetseksamen i 1976. Han arbeidet deretter to år i Sosialdepartementet før han i 1978 ble ansatt som programmedarbeider i opplysningsavdelinga i NRK Radio. I NRK har han vært ansatt i Østlandssendingen, samfunnsavdelingen, underholdningsavdelingen, kulturavdelingen og nyhetsavdelingen. Han har primært jobbet i radio og har vært programleder for ''Sånn er livet'', *[[Dagsnytt Atten]]* og *[[Verdibørsen]]*. Han har også hatt noen oppdrag for TV, deriblant som programleder for jussprogrammet *Rett på TV* (1996), faktaprogrammet ''Refleks: Helse'' (1996) og noen valgsendinger.

I 2014 ble han pensjonist.
 
I 2004 ble han tildelt Lytterprisen. 
## Referanser
Thorvald Løchen

**Thorvald Løchen** (1861–1943) var en norsk jurist og embetsmann. Han var amtmann i tre fylker: Sogn og Fjordane, Nord-Trøndelag og Hedmark.

Han ble cand.jur. i 1883, og arbeidet i Indredepartementet 1884-1900, avbrutt av to år i Statistisk sentralbyrå og en periode som konstituert amtmann i Nordre Bergenhus amt (Sogn og Fjordane) i 1896–98 mens Olaj Johan Olsen var statsråd. Han var ekspedisjonssjef i Landbruksdepartementet 1900-1902, og deretter amtmann i Nordre Trondhjems amt (Nord-Trøndelag) fra 1902 til 1916. Hans siste stilling var som amtmann/fylkesmann i Hedmark 1916 til 1926.

Han deltok i noen offentlige kommisjoner, blant annet *Jordkommisjonen* 1907-08. I Løchens periode i Nord-Trøndelag ble Nordlandsbanens første del, den såkalte *[[Hell–Sunnanbanen]]* fullført, fram til Sunnan i sørvestenden av Snåsavatnet i 1905. Løchen deltok også i utredningen om videre trasévalg, et spørsmål som ble avgjort på ekstraordinært amtsting i 1915, men som ikke ble realisert før i 1926/29.

Thorvald Løchen var sønn av jurist Edvard Martin Løchen, og bror av redaktør Hjalmar Løken og justisminister Einar Løchen. Han giftet seg i 1909 med fotografen Ingeborg Motzfeldt, datter av statsråd Ernst Motzfeldt.

Løchen ble i 1901 utnevnt til ridder av St. Olavs Orden og forfremmet til kommandør av 1. klasse i 1912. Han var også kommandør av 1. klasse av den svenske Nordstjerneordenen. Edvard Munchs tre portretter av av ham fra 1918 eies av Munchmuseet og Nasjonalmuseet; det siste ble donert til Nasjonalgalleriet av hans etterkommere.

## Referanser
Nordfjord (andre betydninger)

**Nordfjord** kan vise til:

* En lang rekke fjorder og andre geografiske lokaliteter i Norge. Se Nordfjorden.
*Nordfjord (fjord) – en fjord i Sogn og Fjordane.
*Nordfjord (region) – en region tilknyttet fjorden med samme navn.
*Nordfjord (Båtsfjord) – ei bygd i Båtsfjord kommune i Finnmark
*Nordfjord (avis) – var en lokalavis på Sandane i Gloppen kommune i Sogn og Fjordane.

## Skip
*DS «Nordfjord I», et dampskip fra 1915
*MS «Nordfjord I», et passasjerskip fra 1963
*MF «Melderskin», en bilferge som gikk under navnet «Nordfjord» fra 1993 til 1996.
*MF «Nordfjord», en bilferge fra 2001
Yi-Fu Tuan

**Yi-Fu Tuan** (kinesisk: 段義孚, født 5. desember 1930 i Tientsin i Kina, død 10. august 2022) var en kinesisk-amerikansk geograf.  Han er en av de mest innflytelsesrike geografene innenfor retningen humanistisk geografi, som vokste frem på 1970-tallet. 

Den humanistiske geografien oppstod som en reaksjon på den kvantitative geografien, og hadde som mål å sette mennesket i sentrum, «Individet som subjekt». Den kvantitative teorien hadde derimot forkuset på generelle lover og modeller, og vitenskapeliggjorde den geografiske forskningen nærmere et realfaglig ståsted. Den humanistiske geografien krevde nye arbeidsmetoder, kvalitative metoder.

## Referanser


## Eksterne lenker
*
Per Kalsatind

**Per Kalsatind** (1036 moh.) er en tind i Bodø kommune. Tinden er oppkalt etter reindriftssamen Per Gustav Karlson, «Per Kalsa», som på 1800-tallet fant en flokk med bortkomne sauer i skaret mellom Rundtinden og Per Kalsatinden. Per Kalsatind er en del av fjellkjeden Falkflågtindene i fjellmassivet som blir kalt Børvasstindene. Tinden kalles også Per Karlsatinden.

Tinden er et populært turistmål. Bodø og Omegns Turistforening (BOT) har utlagt ei bok på tinden.

## Kilder
* Bodø og Omegns Turistforening, *På tur i Bodø*, ISBN 82-990711-5-1
Frykten er mitt våpen (film)

***Frykten er mitt våpen*** (originaltittel: *Fear Is the Key*) er en britisk action-thriller fra 1972 regissert av Michael Tuchner. Hovedrollene spilles av Barry Newman og Suzy Kendall, mens sentrale biroller spilles av John Vernon, Dolph Sweet og Ben Kingsley (hans filmdebut). Manuset er basert på en roman av Alistair MacLean.

## Handling
John Talbot er ute etter hevn og benytter seg av svært uortodokse metoder for å få det. 

Han blir stilt for retten i Louisiana, og midt under rettssaken river han plutselig til seg en ung kvinne og skyter om seg i rettssalen med henne som gissel. Han tar henne med seg og kjører av gårde i dommerens bil, og flukten utløser en vill politijakt over hele delstaten. Så dukker det opp en mystisk mann ved navn Jablonsky, som avslører for Talbot at den unge kvinnen – Sarah Ruthven – er datter av en oljemagnat. Jablonsky sørger for at datteren og hennes kidnappingsmann blir overlevert Sarahs far. Etter hvert blir det avslørt at Talbot og Jablonsky kjenner hverandre fra før. Så oppdager Talbot at Ruthvens menn har tatt livet av Jablonsky og holder på å begrave ham. Dette får Talbot til å snike seg inn i huset og opp til Sarahs rom, der han forteller henne at episoden i tinghuset var fingert spill for å få tak i Sarah og deretter vinne innpass hos hennes millionærfar. Han sier at både Sarah og faren hennes er i stor fare. Men Talbot har ikke fortalt Sarah hele historien sin. Bakgrunnen for det hele er en verdifull flylast med og en oljemillionær med blod på hendene. Flyet fraktet en hemmelig verdilast til flere millioner dollar, men ble skutt ned for tre år siden. Det de andre ikke vet er at Talbots bror, kone og hans tre år gamle sønn var om bord i flyet.

## Om filmen
Filmen ble ingen publikumsuksess i USA, men gjorde det brukbart i Europa.

## Rolleliste
* Barry Newman –  John Talbot 
* Suzy Kendall –  Sarah Ruthven 
* John Vernon –  Vyland 
* Dolph Sweet –  Jablonsky 
* Ben Kingsley –  Royale 
* Ray McAnally –  Ruthven 
* Peter Marinker –  Larry

## Referanser


## Eksterne lenker
*
Brynjard Tristan

**Ivar Tristan Lundsten**, også kjent under artistnavnet «Brynjard Tristan», (født 14. juni 1976) er en norsk bassist og låtskriver, bosatt i Oslo, men opprinnelig fra Nesodden og Jessheim. 

## Biografi
Han er mest kjent for sin tid som bassist for black metal-bandet Dimmu Borgir, fra 1993 til 1996, som han forlot bandet etter utgivelsen av albumet *[[Stormblåst]]*.  I 1994-1995 var han også medlem av Old Man's Child, hvor han skrev sangtekster og spilte bass på bandets demo *In the Shades of Life*. Han forlot imidlertid bandet like før utgivelsen av deres første ordinære album. 

Han driver i dag plateselskap, og er skribent for musikkmagasinet Mute.. Han har startet et nytt band, Angstkrieg, der han er vokalist.	

## Diskografi
### Med Dimmu Borgir
* *[[Inn i evighetens mørke]]*, EP, Necromantic Gallery Productions, 1994
* *[[For all tid]]*, album, No Colours Records, 1995
* *[[Stormblåst]]*, album, Cacophonous Records, 1996
* *[[True Kings of Norway]]* (split album) 2000

### Med Old Man's Child
* *In the Shades of Life*, demo, 1994, gjenutgitt som delt EP med Dimmu Borgir under navnet *[[Sons of Satan Gather for Attack]]*, Hammerheart Records, 1999

## Referanser


## Eksterne lenker
*
Terje Boye Hansen

**Terje Boye Hansen** (1946–2025) var en norsk dirigent og fagottist. Han var ansatt ved Den norske opera fra 1968 hvor han virket som solofagottist til 1990 og som kapellmester fra 1993. Han var sjefsdirigent i Kristiansand symfoniorkester fra 2001 til 2006.

## Biografi
Hansen ble utdannet som fagottist, musikkpedagog og dirigent. Etter studiene ble han i 1968 ansatt ved Den Norske Opera som fagottist, og som solofagottist fra 1980 til 1990. Som dirigent var han ansvarlig for Den Norske Operas turnevirksomhet og hadde dirigentoppgaver i Norge og utlandet. Han var med og etablerte OscarsborgOperaen i 1998 og ledet mange forestillinger der.

Hans repertoar omfattet en rekke operaer og operetter, samt en rekke balletter (*[[Carmen]]*, *[[La traviata]]*, Madama Butterfly, Hänsel und Gretel, Don Giovanni, Cosi fan tutte, *[[Tryllefløyten]]*, *[[Ildfuglen]]*, *[[Vårofferet]]*).

Han hadde oppdrag for radio og TV og engasjementer i Storbritannia, Tyskland, Sør-Afrika, Russland, Polen og Sverige.

Han turnerte i Norge, Finland, Danmark, Tyskland og Italia med Den Norske Opera, bl.annet med balletten *The Tempest* av Arne Nordheim og Glen Tetley, og i London med Prokofievs *Romeo og Julie*. Høsten 1988 mottok han prisen som «Festivalens dirigent» ved den internasjonale festivalen *Neue Musiktheaterwerkstatt*, arrangert som en del av *Kulturstadt Berlin 88*.

I de senere år la Hansen ned en stor innsats for å gjøre glemte deler av norsk musikkhistorie kjent for dagens publikum. Særlig arbeidet han mye med norsk romantisk musikk rundt forrige århundreskifte, også kjent som gullalderen i norsk musikkhistorie. Dette gjenspeiles tydelig i listen over plateutgivelser med Hansen som musikalsk leder.

Hansen ble i 2020 tildelt Kongens fortjenstmedalje. I 2021 ble han utnevnt til æresmedlem av Norsk Tonekunstnersamfund.

## Utgivelser
* *[[Hjalmar Borgstrøm]]: Thora paa Rimol*, med TSO (Simax)
* *[[Egil Hovland]]: Fange og fri*, med DNO / KORK (Simax)
* *[[Sigurd Lie]]: Symfoni og andre verk*, med KSO / (2L)
* *[[Kjell Flem]]: Ultima Thule Symfonisk dikt*, med BFO (Aurora)
* *[[Sigurd Islandsmoen]]: Requiem*, med KSO / Det norske solistkor (2L)
* *[[Hjalmar Borgstrøm]]: Symfoniske dikt, Fiolinkonsert* med Norrlandsoperan / Jonas Båtstrand / Nils Anders Mortensen (Simax)

## Referanser


## Eksterne lenker
* 
* 
*  Terje Boye Hansen hos Den norske opera, 
*  Terje Boye Hansen hos *Ballade.no*,
NRK Radio

**NRK Radio** er et merkenavn for radio- og lytteinnhold, produsert og formidlet av det norske kringkastingsselskapet NRK. Navnet brukes også som en samlebetegnelse for all lytte- og radiovirksomhet fra NRK. NRK Radio driver femten ulike radiokanaler. Fra 2017 er alle NRKs radiokanaler digitalt tilgjengelige over store deler av landet gjennom DAB-nettet. FM-nettet ble slukket over hele Norge i løpet av 2017. Mange av kanalene er også tilgjengelige gjennom det digitale fjernsynsbakkenettet og gjennom parabol og kabel-tv. NRK Radios slagord er *"Vi hører sammen"*.

## NRKs radiokanaler

### Nåværende radiokanaler

### Radiotjenester

### Nedlagte radiokanaler

## Referanser


## Eksterne lenker
*
Sunnhordland (andre betydninger)

**Sunnhordland** har flere betydninger:

*Sunnhordland er en region i Vestland fylke
*Sunnhordland (avis), en tredagersavis som blir utgitt på Stord i Vestland
*DS «Søndhordland» dampskip bygget i 1872 (som D/S «Søndhordland» 1880&ndash;1949)
*MS «Sunnhordland» passasjer- og lastebåt bygget i 1943 (som M/S «Sunnhordland» 1949&ndash;1974)
*MS «Sunnhordland» hurtigbåt fra 1975 (som M/S «Sunnhordland» 1975&ndash;1999)
*MF Honningsvåg (1993) bilferge fra 1993 (som M/F «Sunnhordland» 2000&ndash;)
A Place for My Head

**«A Place for My Head»** er en rap rock sang fra det amerikanske bandet Linkin Parks album ''Hybrid Theory'', som ble utgitt i 2000.

Sangen har ikke blitt utgitt som singel. Bandet spilte inn tre demoer av sangen, som alle hadde tittelen «Esaul» etter en av bandets venner på den tiden. En live-versjon av sangen er utgitt på Linkin Parks konsertalbum ''Live in Texas'' (2003) samt på CD-en ''Linkin Park Underground v3.0'' (2003). Det finnes også en remix av sangen som heter «Plc.4 Mie Hæd» og ble gitt ut på remix-albumet *[[Reanimation]]* (2002).

## Eksterne lenker
*
Børvasstindan

**Børvasstindan** (pitesamisk: *Burrdogájse*) er navnet på fjellmassivet med tinderekkene Åselitindan og Falkflågtindan sør for Saltstraumen i Bodø kommune.

Blant Børvasstindan er Børtind (1046 moh.) og Per Kalsatind (1036 moh.), som er populære turmål i området.

## Kilder
*Kartblad 2029 III Saltstraumen (M711), Norges geografiske oppmåling, 1983
*UT.no, Topptur til Ryptind (1111 moh)
*Bodø og Omegns Turistforening: «På tur i Bodø», s. 106. ISBN 82-990711-5-1
*Midthun, Nicolai: «Toppturer i Bodø-området», s 158-159. I: Til fjells i Nordland. Nordland fylkeskommune, 1993
*Avisa Nordland, an.no: «Hva heter Børvasstindene?», 6. november 2004
Alingsås

**Alingsås** er en by i Västra Götalands län i landskapet Västergötland i Sverige. Den er administrasjonssenter for Alingsås kommune. I 2010 hadde tettstedet  innbyggere.  

Alingsås fikk bystatus 21. september 1619 av Gustav II Adolf. Byen ligger ved sjøene Mjörn og Gerdsken og krysses av Säveån og Gerdska ström (Lillån). Alingsås krysses også av E20, riksväg 180 og Västra stambanan.

## Presse
Alingsås har to lokale aviser, morgenavisen *[[Alingsås Tidning]]* som utgis tre ganger i uken, og *[[Alingsås Kuriren]]* som utgis en gang i uken.


Alingsås vapen.svg|Alingsås byvåpen
Suecia 3-045 , Allings åås - Alingsås.jpg|Alingsås cirka år 1700


## Referanser
Video CD

**Video CD** (også kalt **VCD**, **View CD** og **Compact Disc digital video**) er et CD-format, som gjør det mulig å legge inn video på CD-er ved hjelp av MPEG-kodeksen. De kan spilles av på egne VCD-spillere, mange moderne DVD-spillere og noen spillkonsoller. VCD-standarden ble introdusert i 1993 av Sony, Philips, Matsushita, og JVC og ble kalt White Book-standarden. Video CD-ers kvalitet kan på sitt beste sammenlignes med VHS-er. Formatet kan holde rundt 80 minutter video per CD, inkludert stereolyd. Det finnes også en annen VCD-type som heter SVCD (Super Video Compact Disc) som har en lyd- og bildekvalitet nærmere DVD med video og lyd kodet med MPEG-2-kodeksen.

## Spesifikasjoner

### Video
* Kodeks: MPEG-1
* Oppløsning:
** NTSC: 352x240
** PAL/SECAM: 352x288
* Breddeformat:
** NTSC: 107:80 (0.3&nbsp;% forskjell fra 4:3)
** PAL/SECAM: 4:3
* Bilder i sekundet:
** NTSC: 29.97 *eller* 23.976 bilder i sekundet
** PAL/SECAM: 25 bilder i sekundet
* Bitrate: 1,150 kilobit per sekund

### Lyd
* Kodeks: MPEG-1 Audio Layer II
* Frekvens: 44,100 hertz (44.1&nbsp;kHz)
* Ut: Dual channel eller stereo
* Bitrate: 224 kilobit per sekund
** Rate forhold: Konstant bitrate

## Referanser
Fidelity

***Fidelity*** er et skandinavisk tidsskrift for musikkanlegg og hjemmekino. Det første bladet ble utgitt i januar 2003. Bladet kommer ut seks ganger i året.

Forløperen til *Fidelity* var magasinet *Audio*, som eksisterte i 20 år frem til desember 2002. Bladet inneholder tester og artikler relatert til hifi, musikk og hjemmekino.

## Eksterne lenker
* Audiofidelity.no
Steinbyen på Zanzibar

**Steinbyen på Zanzibar** (swahili: **', [[engelsk]]: **') er en gammel bydel i byen Zanzibar på øya Unguja i Tanzania.

Byen er nå en del av verdensarven som eksempel på et swahilisk handelssted på den afrikanske østkysten. Steinbyen var et knutepunkt for handelen i Indiahavet og Øst-Afrika inntil det afrikanske fastlandet ble kolonialisert, deretter ble mye av handelen flyttet til Mombasa og Dar-es-Salaam. Byen gjenspeiler kulturelle impulser fra Afrika, men også fra den indiske, europeiske, persiske og i særlig grad den arabiske kulturarven. Den fleste bygningene er fra midten av 1800-tallet.

Byen var et marked for slavehandelen, og for krydderhandel, blant annet med kryddernellik. Byens anglikanske domkirke står på tomten etter det tidligere slavemarkedet. Zanzibars symbolske betydning som monument over slavehandelen ligger ikke bare i at den var Øst-Afrikas største slavemarked, men også i at slaverimotstandere som David Livingstone brukte byen som base for sin virksomhet.


Beit-al-Ajaib, Zanzibar.jpg|*[[Undrenes hus|Beit-al-Ajaib]]*, eller *miraklenes hus*, er et palass fra 1880-årene, bygget for representasjonsformål av sultan Seyyid Barghash, og senere brukt av koloniadministrasjonen
Zanzibar sultan palace.jpg|Sultanens palass

## Referanser


## Eksterne lenker
*
Max Gluckman

**Max Gluckman** (født 26. januar 1911 i Johannesburg i Sør-Afrika, død 13. april 1975) var en britisk sosialantropolog.

Gluckman var en del av Manchesterskolen, som blant annet fokuserte på konfliktstudier i samfunn og situasjoner som hadde en tilsynelatende orden, men stadig ble truet av individers manglende vilje til å akseptere kompromisser, som ikke oppfyller deres  grunnleggende ønsker og behov. Manchesterskolen samlet inn data ved å observere individuelle personers sosiale handlinger. Disse handlingene ble beskrevet nøye. 

For Max Gluckman var samfunn moralske systemer, mer enn enkle kollektiver av stridende og kalkulerende individer.

## Referanser
Konsistoriet november 2007

**Konsistoriet i november 2007** fant sted 24. november 2007, og var det andre konsistorium hvor pave Benedikt XVI kreerte nye kardinaler. 

Paven annonserte konsistoriet 17. oktober samme år.

23 nye kardinaler ble kreert, av dem 18 under 80 år og dermed stemmeberettigede ved konklaver. Det var også planlagt å utnevne den polske biskopen Ignacy Ludwik Jeż til kardinal, men han døde dagen før annonseringen av konsistoriet.

## Kilder
* Benedict XVI (2005-2013) &ndash; ''The Cardinals of the Holy Roman Church'' , besøkt 18. november 2015

## Eksterne lenker
* http://www.catholic-hierarchy.org/event/cs2007.html
* http://www.katolsk.no/nyheter/2007/11/21-0001.htm
Smoothie

**Smoothie** eller **smudi** er en kald, litt tyktflytende drikk laget av fersk frukt og fruktjuice som er most i en hurtigmikser. En ren smoothie består av 100 % fruktkjøtt og -saft. Enkelte foretrekker imidlertid å blande fruktingrediensene med knust is, frosne fruktbiter, yoghurt og eventuelt sukker eller annen søtning. Smoothies kan minne om milkshake i konsistensen, men inneholder normalt verken melk eller iskrem. De markedsføres ofte til helsebevisste forbrukere.

## Historie
Smoothies oppsto sent på 1960-tallet da helsekostbutikker i USA begynte å selge drikker laget av fruktpuré (Brown 2005, p.3). Amerikaneren Stephen Kuhnau, grunnlegger av smoothie-franchisen Smoothie King, hevder å ha oppfunnet begrepet *smoothie* og ha laget den første *smoothien* https://web.archive.org/web/20070520074729/http://www.startupjournal.com/franchising/franchising/20040109-nasaw.html. Kuhnau, som var laktoseintolerant, jobbet som milkshake-maker, men da han ikke kunne drikke melkeprodukter selv, serverte han kundene sine drikker laget kun av knust frukt.

## Se også
* Milkshake
* Frukt
* Smudi

## Referanser


## Litteratur
* Brown, Ellen (2005). *The Complete Idiot's Guide to Smoothies*. ISBN 1-59257-318-5.

## Eksterne lenker
* Kort historikk rundt ordet ''Smoothie''
Dead By Sunrise

**Dead By Sunrise** er et amerikansk band og sideprosjektet til Linkin Park vokalist Chester Bennington og medlemmer av Julien-K. Bandet ble etablert i 2005 og het opprinnelig Snow White Tan. Bandet har spilt inn et album som opprinnelig skulle gis ut i 2006. Utgivelsen ved navnet Out of Ashes kom ut 29. september 2009.

## Sanger på albumet
Disse sangene er på albumet:

# "Fire"
# "Crawl Back In"
# "Too Late"
# "Inside Of Me"
# "Let Down"
# "Give Me Your Name"
# "My Suffering"
# "Condemned"
# "Into You"
# "End Of The World"
# "Walking In Circles"
# "In The Darkness"

## Medlemmer
* Chester Bennington – vokaler, gitar, keyboard, programmering – (Linkin Park)
* Amir Derakh – diverse instrumenter, programmering, produsering – (Julien-K)
* Anthony "Fu" Valcic – diverse instrumenter, programmering, produsering 
* Ryan Shuck – diverse instrumenter, programmering, produsering  – (Julien-K)
* Brandon Belsky – keyboard, programmering, produsering
* Elias Andra – trommer

## Eksterne lenker
* 
* 
*
Fort Minor: Sampler Mixtape

***Fort Minor: Sampler Mixtape*** er en EP fra Fort Minor. Mesteparten av sangene synger han med Styles of Beyond. Mange av disse sangene er med på albumet *[[The Rising Tied]]*. Mike Shinoda betalte for utgivelsen av CD-en med sine egne penger.

## Sporliste
#«Intro» (fremført av DJ Cheapshot)
#«Remember the Name» (Albumversjon) (med Styles of Beyond)
#«Dolla» (med Styles of Beyond)
#«Get It» (et Styles of Beyond-spor)
#«Petrified» (Albumversjon)

## Eksterne lenker
Andreas Aas Thorud

**Andreas Aas Thorud** (født 1984) er en norsk tidligere fotballspiller.

I 2003 og 2004 spilte han for Lillestrøm SK og han har totalt åtte kamper for klubben i Tippeligaen. Han ble tildelt NISOs (Norske idrettsutøveres sentralorganisasjon) «Gi rasisme rødt kort – pris» for 2004. I 2003 vant han JET-turneringen på Hamar med Lillestrøm SK. Hans moderklubb er Skjetten SK.

Thorud ga seg med toppfotball i 2004 men gjorde comeback i 2007. Etter to sesonger i henholdsvis Lørenskog IF og Manglerud Star, valgte han å legge opp for godt sommeren 2009 for å fullføre studiene ved Universitetet i Oslo. Etter å ha studert filosofi, religionshistorie, psykologi og sosiologi i perioden 2004-2011, fullførte Thorud mastergraden i filosofi juni 2011. Masteroppgaven er en studie av den russisk-franske filosofen Alexandre Kojève.

Thorud er godkjent Filosofisk Praktiker.

## Referanser


## Eksterne lenker
* 
*Andreas Aas Thoruds eget nettsted
La Galite

**La Galite** (fransk, arabisk *Jazirat Jalitah*) er en vulkansk øygruppe i Middelhavet, som tilhører Tunisia. Øyene ligger 38 km nordvest for Kapp Serrat, det nærmeste punktet på det tunisiske fastlandet. De ligger 80 km nordøst for byen Tabarka, og 150 km sør for Kapp Spartivento, lengst sør på Sardinia.

Øygruppen består av hovedøya *La Galite*, og to mindre øygrupper, *Les Galitons de l'ouest* sørvest for hovedøya, og *Les Galitons de l'est* i nordøst. Det samlede arealet er 9 km².

Den tunisiske frigjøringlederen Habib Bourguiba var internert her fra 21. mai 1952 til 20. mai 1954.
Värtahamnen

**Värtahamnen** er en havn i Stockholm inntil bydelene Ladugårdsgärdet og Hjorthagen. Värtahamnen ligger ved Lilla Värtan.

Silja Line har en fergeterminal i Värtahamnen.